proxectonos/corpus_dominio_legal_administrativo_tmp huggingface dataset:
RESOLUCIÓN do 25 de marzo de 2026, da Secretaría Xeral de Medios, pola que se amplía o crédito destinado ás axudas económicas dirixidas a empresas que realicen publicacións periódicas escritas integramente en galego (código de procedemento PR858A).
Presidencia da Xunta de Galicia — III. Outras disposicións — 10/04/2026

O 13 de xaneiro de 2026 publicouse no
Diario Oficial de Galicia
a Resolución do 19 de decembro de 2025, da Secretaría Xeral de Medios, pola que se aproban as bases reguladoras para a concesión de axudas económicas, en réxime de concorrencia competitiva, dirixidas a empresas que realicen publicacións periódicas escritas integramente en galego e se convocan para o ano 2026, mediante tramitación anticipada de gasto (código de procedemento PR858A).
O artigo 2 desta resolución establece a contía inicial dos créditos destinados a financiar estas axudas con cargo á aplicación orzamentaria 04.03.461A.470.0, sen prexuízo de ulteriores variacións producidas como consecuencia dunha maior dispoñibilidade orzamentaria.
Na data actual, e coa finalidade de manter esta acción de fomento en niveis adecuados, cómpre ampliar o importe do crédito asignado a esta axuda, con cargo á aplicación orzamentaria 04.03.151A.470.0.
Polo exposto e en uso das facultades que teño atribuídas,
Artigo 1.
Ampliación de crédito
Amplíase o crédito destinado ás axudas económicas dirixidas a empresas que realicen publicacións periódicas escritas integramente en galego en 160.000,00 euros, con cargo á aplicación orzamentaria 04.03.151A.470.0. O importe total destinado ao financiamento destas axudas é de 200.000,00 euros.
Artigo 2.
Prazo de presentación de solicitudes
Esta modificación non afecta o prazo establecido na referida resolución para a presentación de solicitudes.
Artigo 3.
Réxime de recursos
Contra esta resolución poderá interpoñerse, con carácter potestativo, recurso de reposición ante o mesmo órgano que ditou a resolución, no prazo dun mes contado a partir do día seguinte ao da súa publicación no
Diario Oficial de Galicia
.
Alternativamente, poderá interpoñerse recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación no
Diario Oficial de Galicia
.
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 25 de marzo de 2026
CORRECCIÓN DE ERROS. Resolución do 2 de marzo de 2026 pola que se fai público o Acordo do Consello da Xunta de Galicia, do 23 de febreiro de 2026, polo que se fixan os prezos máximos de venda e renda das vivendas protexidas de promoción pública, se determinan as zonas xeográficas para a fixación dos prezos das vivendas protexidas e se modifica o Acordo do Consello da Xunta de Galicia, do 10 de xuño de 2024, polo que se fixan os prezos máximos de venda e renda das vivendas protexidas de protección autonómica en primeira ou posteriores transmisións.
Instituto Galego da Vivenda e Solo — III. Outras disposicións — 06/04/2026

Advertido un erro na resolución citada, na versión en castelán, publicada no
Diario Oficial de Galicia
número 47, do 11 de marzo de 2026,
Faise a corrección na versión do DOG neste idioma. Tal corrección non procede no texto en galego.
RESOLUCIÓN do 25 de marzo de 2026, da Xerencia da Área Sanitaria de Ourense, Verín e O Barco de Valdeorras, pola que se anuncia a incorporación de varias asociacións ao seu Consello Asesor de Pacientes.
Servizo Galego de Saúde — III. Outras disposicións — 06/04/2026

De conformidade co disposto na disposición adicional primeira da Orde do 16 de outubro de 2018 pola que se regula a composición e o réxime xurídico de funcionamento dos consellos asesores de pacientes de área, anúnciase a incorporación ao Consello Asesor de Pacientes da Área Sanitaria de Ourense, Verín e O Barco de Valdeorras das seguintes asociacións:
Ourense, 25 de marzo de 2026
• Asociación Española de Miocardipatía Hipertrófica (AEMCH).
• Área 1, Alcohólicos Anónimos.
• querENDO. Mulleres con Endometriose.
• Afectadas por Sensibilidad Química Múltiple (SQM) Galicia.
• Asociación del Síndrome de Tourette en Galicia.
• Apoyo Positivo.
• Asociación Galega de Covid Persistente.
• Asociación Axuda aos Afectados de Silicose con Visión dun Futuro Mellor.
EXTRACTO da Resolución do 24 de marzo de 2026 pola que se establecen as bases reguladoras para a concesión, en réxime de concorrencia non competitiva, das axudas para a realización de rodaxes audiovisuais en Galicia, cofinanciadas pola Unión Europea no marco do programa Galicia Feder 2021-2027, e se procede a súa convocatoria para o ano 2026 (código de procedemento CT207G).
Axencia Galega das Industrias Culturais — III. Outras disposicións — 06/04/2026

BDNS (Identif.): 896445.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/896445
Primeiro.
Persoas beneficiarias
Poderán optar a estas subvencións todas as persoas físicas (traballadoras autónomas) ou xurídicas, constituídas como produtoras audiovisuais independentes dadas de alta cunha antigüidade mínima, e sen interrupcións, dun ano no epígrafe IAE 961.1 e cun centro de traballo ou oficina permanente, de polo menos un ano previo a esta convocatoria, na Comunidade Autónoma de Galicia ou nun Estado membro da UE ou que forme parte do acordo que establece a Área Económica Europea. Cando a persoa xurídica sexa unha agrupación de interese económico (AIE), os requisitos citados deberán ser cumpridos polo menos por unha das empresas que a integran no momento de presentar a solicitude.
Segundo.
Finalidade
Determinar as condicións polas cales se regulará a concesión, en réxime de concorrencia non competitiva, das axudas para a realización de rodaxes audiovisuais en Galicia, cofinanciadas pola Unión Europea no marco do programa Galicia Feder 2021-2027, e á súa convocatoria para o ano 2026.
Terceiro.
Bases reguladoras
Resolución do 24 de marzo de 2026 pola que se establecen as bases reguladoras para a concesión, en réxime de concorrencia non competitiva, das axudas para a realización de rodaxes audiovisuais en Galicia, cofinanciadas pola Unión Europea no marco do programa Galicia Feder 2021-2027, e se convocan para o ano 2026 (código de procedemento CT207G).
Cuarto.
Importe
Estas subvencións financiaranse con cargo aos créditos orzamentarios da Axencia Galega das Industrias Culturais asignados para esta finalidade nos orzamentos do ente con cargo á aplicación orzamentaria, polos importes e a súa distribución plurianual que se indica no cadro seguinte:
Quinto.
Prazo de presentación de solicitudes
O prazo para a presentación das solicitudes iniciarase o día 9 de abril de 2026 ás 9.00 horas e rematará o día 1 de outubro de 2026 ás 20.00 horas.
Santiago de Compostela, 24 de marzo de 2026
RESOLUCIÓN do 17 de abril de 2026, da Secretaría Xeral da Emigración, pola que se fai pública a convocatoria extraordinaria da reunión da Comisión Delegada do Consello de Comunidades Galegas.
Consellería de Emprego, Comercio e Emigración — III. Outras disposicións — 24/04/2026

En cumprimento do establecido nos artigos 27 e 28 do Decreto 111/2015, do 6 de agosto, polo que se aproba o Regulamento de organización e de funcionamento do Consello de Comunidades Galegas, coa conformidade do presidente da Xunta de Galicia,
Facer pública a convocatoria extraordinaria da reunión da Comisión Delegada do Consello de Comunidades Galegas, que terá lugar o día 7 de maio de 2026, mediante videoconferencia, de conformidade co previsto no artigo 21.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e no artigo 17.1 da Lei 40/2015, do 1 de outubro, de réxime xurídico do sector público.
Santiago de Compostela, 17 de abril de 2026
RESOLUCIÓN do 15 de abril de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras dos programas de axuda ás persoas traballadoras autónomas, cofinanciadas parcialmente pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento TR341D).
Consellería de Emprego, Comercio e Emigración — III. Outras disposicións — 24/04/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das
subvencións concedidas con cargo á aplicación orzamentaria 14.02.322C.472.0, da Orde do 27 de decembro de 2024 pola que se establecen as bases reguladoras dos programas de axuda ás persoas traballadoras autónomas, cofinanciadas parcialmente pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento TR341D).
As persoas interesadas poden acceder e consultar a lista de persoas beneficiarias das subvencións, coa indicación da convocatoria e a contía da subvención concedida, na seguinte ligazón:
https://www.infosubvenciones.es/bdnstrans/GE/es/convocatorias/809175/concesiones
Santiago de Compostela, 15 de abril de 2026
RESOLUCIÓN do 15 de abril de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras dos programas de axuda ás persoas traballadoras autónomas, cofinanciadas parcialmente pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento TR341R).
Consellería de Emprego, Comercio e Emigración — III. Outras disposicións — 24/04/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das
subvencións concedidas con cargo á aplicación orzamentaria 14.02.322C.470.6, da Orde do 27 de decembro de 2024 pola que se establecen as bases reguladoras dos programas de axuda ás persoas traballadoras autónomas, cofinanciadas parcialmente pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento TR341R).
As persoas interesadas poden acceder e consultar a lista de persoas beneficiarias das subvencións, coa indicación da convocatoria e a contía da subvención concedida, na seguinte ligazón:
https://www.infosubvenciones.es/bdnstrans/GE/es/convocatorias/808924/concesiones
Santiago de Compostela, 15 de abril de 2026
RESOLUCIÓN do 15 de abril de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras dos programas de axuda ás persoas traballadoras autónomas, cofinanciadas parcialmente pola Unión Europea no marco do programa FSE+ Galicia 2021-2027, e se procede á súa convocatoria para o ano 2025 (código de procedemento TR341Q).
Consellería de Emprego, Comercio e Emigración — III. Outras disposicións — 24/04/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 14.02.322C.770.0, da Orde do 27 de decembro de 2024 pola que se establecen as bases reguladoras dos programas de axuda ás persoas traballadoras autónomas, cofinanciadas parcialmente pola Unión Europea no marco do programa FSE+ Galicia 2021-2027, e se procede á súa convocatoria para o ano 2025 (código de procedemento TR341Q).
As persoas interesadas poden acceder e consultar a lista de persoas beneficiarias da subvención, coa indicación da convocatoria e a contía da subvención concedida, na seguinte ligazón:
https://www.infosubvenciones.es/bdnstrans/GE/es/convocatorias/808921/concesiones
Santiago de Compostela, 15 de abril de 2026
RESOLUCIÓN do 15 de abril de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras dos programas de axuda ás persoas traballadoras autónomas, cofinanciadas parcialmente pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento TR790A).
Consellería de Emprego, Comercio e Emigración — III. Outras disposicións — 24/04/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 14.02.322C.470.6, da Orde do 27 de decembro de 2024 pola que se establecen as bases reguladoras dos programas de axuda ás persoas traballadoras autónomas, cofinanciadas parcialmente pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento TR790A).
As persoas interesadas poden acceder e consultar a lista de persoas beneficiarias das subvencións, coa indicación da convocatoria e a contía da subvención concedida, na seguinte ligazón:
https://www.infosubvenciones.es/bdnstrans/GE/es/convocatorias/808917/concesiones
Santiago de Compostela, 15 de abril de 2026
RESOLUCIÓN do 15 de abril de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 27 de decembro de 2024 pola que se establecen as bases reguladoras dos programas de axuda ás persoas traballadoras autónomas, cofinanciadas parcialmente pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento TR353D).
Consellería de Emprego, Comercio e Emigración — III. Outras disposicións — 24/04/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, finalidade da subvención, beneficiario e cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 14.02.322C.472.0, da Orde do 27 de decembro de 2024 pola que se establecen as bases reguladoras das axudas para a promoción do emprego autónomo en Galicia, cofinanciadas parcialmente pola Unión Europea no marco do Programa FSE+ Galicia 2021-2027, e se convocan para o ano 2025 (código de procedemento TR353D).
As persoas interesadas poden acceder e consultar a lista de persoas beneficiarias das subvencións, coa indicación da convocatoria e a contía da subvención concedida, na seguinte ligazón:
https://www.infosubvenciones.es/bdnstrans/GE/es/convocatorias/808949/concesiones
Santiago de Compostela, 15 de abril de 2026
RESOLUCIÓN do 1 de abril de 2026 pola que se lle dá publicidade ao esgotamento de crédito destinado á concesión das axudas para atracción de empresas a Galicia para o ano 2025, cofinanciadas pola Unión Europea no marco do programa Galicia Feder 2021-2027, convocadas pola Resolución do 11 de decembro de 2024 (Diario Oficial de Galicia número 7, do 13 de xaneiro de 2025) (código de procedemento IG408H).
Instituto Galego de Promoción Económica — III. Outras disposicións — 13/04/2026

Primeiro. A Resolución do 11 de decembro de 2024 pola que se dá publicidade do acordo do Consello de Dirección que aproba as bases reguladoras das axudas para atracción de empresas a Galicia, cofinanciadas pola Unión Europea no marco do programa Galicia Feder 2021-2027, e se procede á súa convocatoria en réxime de concorrencia non competitiva, establece que as axudas se outorgarán por orde de entrada de solicitudes completas ata o esgotamento do crédito, do que se dará a correspondente publicidade.
Segundo. O crédito dispoñible na aplicación orzamentaria 09.A1.741A.7700 para a concesión de axudas era de 12.000.000 de euros.
En virtude do anterior, e de conformidade coas facultades que teño conferidas,
Primeiro. Ordenar a publicación no
Diario Oficial de Galicia
do esgotamento do crédito con cargo á aplicación orzamentaria 09.A1.741A.7700 para a concesión de axudas ao abeiro da Resolución do 11 de decembro de 2024 pola que se dá publicidade do acordo do Consello de Dirección que aproba as bases reguladoras das axudas para atracción de empresas a Galicia, cofinanciadas pola Unión Europea no marco do programa Galicia Feder 2021-2027, e se procede á súa convocatoria en réxime de concorrencia non competitiva.
Segundo. A derradeira solicitude de axuda completa concedida antes do esgotamento do crédito presentouse o 12 de febreiro de 2025 ás 10.27.35 horas, expediente IG408H-2025-000-000056.
Santiago de Compostela, 1 de abril de 2026
ORDE do 6 de abril de 2026 pola que se reaxusta a dotación orzamentaria da Orde do 15 de xullo de 2025 pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se procede á súa convocatoria para o ano 2025.
Consellería de Economía e Industria — III. Outras disposicións — 13/04/2026

O 21.8.2025 (DOG núm. 159) publicouse no
Diario Oficial de Galicia
a Orde do 15 de xullo de 2025 pola que se establecen as bases reguladoras para a concesión, en réxime de concorrencia non competitiva, das subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia, e se procede á súa convocatoria para o ano 2025 (código de procedemento IN308C).
Consonte establece o artigo 2 da dita orde, as subvencións outórganse con cargo aos orzamentos xerais da Comunidade Autónoma de Galicia para os anos 2025 e 2026 e imputaranse á aplicación orzamentaria 09.04.734A-760.1, coa seguinte distribución:
Tendo en consideración o prazo de presentación de solicitudes, que rematou o 13.10.2025, non foi posible resolver e notificar todas as resolucións de concesión antes da data prevista para a xustificación da primeira anualidade da subvención (4.12.2025), polo que para atender todas as solicitudes que cumpren os requisitos establecidos na orde sería necesario facer un reaxuste de anualidades, sen incrementar o importe total da convocatoria.
O punto segundo do artigo 26 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece que na convocatoria deberá indicarse a contía total máxima que se vai conceder, así como a súa distribución por anualidades, dentro dos límites fixados no artigo 58 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, atendendo ao momento en que se prevexa realizar o gasto derivado das subvencións que se concedan.
No seu punto terceiro engade que a modificación da distribución inicialmente aprobada requirirá a tramitación do correspondente reaxuste de anualidades no expediente de gasto.
En consecuencia, conforme o exposto,
Primeiro. Reaxustar a dotación orzamentaria prevista para a convocatoria de subvencións a entidades locais para actuacións encamiñadas ao acondicionamento e mellora das instalacións dos espazos termais de uso lúdico da Comunidade Autónoma de Galicia (código de procedemento IN308C), coa seguinte distribución por anualidades:
Segundo. O reaxuste do crédito orzamentario da referida convocatoria non incrementa o importe total da convocatoria nin implica a reapertura do prazo para presentar solicitudes.
Terceiro. Esta orde producirá efectos desde o día da súa publicación no DOG.
Santiago de Compostela, 6 de abril de 2026
RESOLUCIÓN do 17 de abril de 2026, da Dirección Xeral de Ordenación e Innovación Educativa, pola que publica a convocatoria para a incorporación de novos centros docentes á Rede de centros plurilingües de Galicia e se regula o Programa plurilingüe no segundo ciclo da educación infantil (Plurinfantil) e no bacharelato de especialización en idiomas (Pluribach) para o curso 2026/27.
Consellería de Educación, Ciencia, Universidades e Formación Profesional — III. Outras disposicións — 24/04/2026

Co obxecto de estender o programa de plurilingüismo a novos centros na educación primaria e na educación secundaria obrigatoria, na educación infantil e no bacharelato para o curso 2026/27, a Dirección Xeral de Ordenación e Innovación Educativa resolve anunciar:
Primeiro. Na páxina web da Consellería de Educación, Ciencia, Universidades e Formación Profesional (www.edu.xunta.gal) estarán dispoñibles a regulación e a convocatoria de incorporación de novos centros para participar no programa de ensinanzas plurilingües na educación primaria e na educación secundaria obrigatoria, no Programa plurilingüe no segundo ciclo da educación infantil (Plurinfantil) e no bacharelato de especialización en idiomas (Pluribach) para o curso 2026/27.
Segundo. O prazo de presentación de solicitudes será ata o 15 de maio de 2026 a partir do día seguinte ao da publicación deste anuncio no
Diario Oficial de Galicia
.
Terceiro. Os centros que desexen impartir o programa de plurilingüismo deberán facer a correspondente solicitude en liña completando o formulario electrónico dispoñible na aplicación a que se accede na ligazón http://www.edu.xunta.gal/programaseducativos
Santiago de Compostela, 17 de abril de 2026
RESOLUCIÓN do 7 de abril de 2026 pola que se ordena a publicación do Acordo do Consello da Xunta de Galicia, do 6 de abril de 2026, polo que se aproba a modificación da relación de postos de traballo do Consello Consultivo de Galicia.
Consello Consultivo de Galicia — III. Outras disposicións — 13/04/2026

O Consello Consultivo de Galicia, creado pola Lei 9/1995, do 10 de novembro, e regulado na actualidade pola Lei 3/2014, do 24 de abril, é o supremo órgano consultivo da Xunta de Galicia e das administracións públicas da Comunidade Autónoma de Galicia, actúa con independencia respecto de calquera órgano e, en garantía dela, goza de autonomía orgánica e funcional, e os seus membros non están ligados por ningún mandato imperativo.
A aprobación da modificación da relación de postos de traballo do Consello Consultivo de Galicia xustifícase, segundo resulta da documentación que integra o expediente, polas necesidades funcionais e organizativas actuais tras a publicación da Lei 5/2025, do 23 de decembro, de medidas fiscais e administrativas, que modificou a Lei 1/2016, do 18 de xaneiro, de transparencia e bo goberno, e que na nova redacción establece «que se crea a Comisión da Transparencia como órgano colexiado independente adscrito ao Consello Consultivo de Galicia. Igualmente, atribúense as funcións do Comisionado da Transparencia á Presidencia do Consello Consultivo».
Trátase dunha modificación parcial que contén cambios de diversa natureza pero que, por razóns de eficacia e operatividade, se considera máis axeitada unha publicación completa e non parcial desta, de tal xeito que nesta publicación figuran postos cuxas clasificacións e características foron aprobadas polo Consello da Xunta en modificacións anteriores.
En consecuencia, por proposta do Consello Consultivo de Galicia, unha vez consultadas as organizacións sindicais presentes na Mesa Xeral de Negociación da Comunidade Autónoma, o Consello da Xunta de Galicia, na súa reunión do día 6 de abril de 2026, adoptou o seguinte acordo:
Primeiro. Aprobar a modificación da relación de postos de traballo do Consello Consultivo de Galicia, que se xunta como anexo a este acordo.
Segundo. Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia, na súa reunión do 6 de abril de 2026, relativo á aprobación da relación de postos de traballo do Consello Consultivo de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 7 de abril de 2026
DECRETO 29/2026, do 21 de abril, polo que se encarga o despacho dos asuntos da Presidencia, durante a ausencia do seu titular, ao conselleiro de Presidencia, Xustiza e Deportes.
Presidencia da Xunta de Galicia — II. Autoridades e persoal — 22/04/2026

Con motivo da ausencia do presidente da Xunta de Galicia, por mor dunha viaxe á República Popular da China, cómpre prover a súa substitución durante o tempo de duración desta.
Polo tanto, en uso das atribucións que me confire o artigo 26.7 da Lei 1/1983, do 22 de febreiro, reguladora da Xunta e da súa Presidencia, e conforme o establecido no Decreto 44/2024, do 14 de abril, polo que se nomean os titulares das consellerías da Xunta de Galicia,
Artigo único
Durante a ausencia do presidente da Xunta de Galicia, con motivo da súa viaxe á República Popular da China, encárgaselle o despacho dos asuntos da Presidencia, ata o seu regreso, ao conselleiro de Presidencia, Xustiza e Deportes.
Santiago de Compostela, vinte e un de abril de dous mil vinte e seis
RESOLUCIÓN do 25 de marzo de 2026, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 8 de xaneiro de 2025 pola que se aproban as bases reguladoras da concesión de subvencións, en réxime de concorrencia competitiva, para a execución programas de cooperación para o desenvolvemento no exterior promovidos polas organizacións non gobernamentais de desenvolvemento e se convocan para o ano 2025 (código de procedemento PR804C).
Consellería de Presidencia, Xustiza e Deportes — III. Outras disposicións — 08/04/2026

Conforme o establecido no artigo 26 da Orde do 8 de xaneiro de 2025 pola que se aproban as bases reguladoras da concesión de subvencións, en réxime de concorrencia competitiva, para a execución programas de cooperación para o desenvolvemento no exterior promovidos polas organizacións non gobernamentais de desenvolvemento e se convocan, unha vez ultimada a concesión de axudas, publicarase no Diario Oficial de Galicia a relación das concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude,
Publicar no Diario Oficial de Galicia as axudas concedidas pola Resolución do director xeral de Relacións Exteriores e coa Unión Europea, do 15 de abril de 2025, en virtude da delegación establecida na disposición adicional primeira da Orde do 8 de xaneiro de 2025 (DOG núm. 17, do 27 de xaneiro):
– 3 proxectos de programas de cooperación para o desenvolvemento no exterior que executarán as organizacións non gobernamentais de cooperación para o desenvolvemento (ONGD), por un importe global dun millón oitocentos mil (1.800.000,00 €), con cargo á aplicación orzamentaria 05.07.331A.490.0 dos orzamentos da Comunidade Autónoma de Galicia para 2025, nas contías, beneficiarios e finalidade que se relacionan no anexo desta resolución.
Santiago de Compostela, 25 de marzo de 2026
RESOLUCIÓN do 25 de marzo de 2026, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 5 de xuño de 2025 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executen as organizacións non gobernamentais de desenvolvemento, e se convocan para o ano 2025 (código de procedemento PR804A).
Consellería de Presidencia, Xustiza e Deportes — III. Outras disposicións — 08/04/2026

Conforme o establecido no artigo 26 da Orde do 5 de xuño de 2025 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de educación para o desenvolvemento e a cidadanía global que executen as organizacións non gobernamentais de desenvolvemento, e se convocan para o ano 2025, unha vez ultimada a concesión de axudas, publicarase no
Diario Oficial de Galicia
a relación das concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude,
Publicar no
Diario Oficial de Galicia
as axudas concedidas pola Resolución do director xeral de Relacións Exteriores e coa Unión Europea, do 28 de agosto de 2025, en virtude da delegación establecida na disposición adicional primeira da Orde do 5 de xuño de 2025 (DOG núm. 116, do 19 de xuño):
– 18 proxectos de educación para o desenvolvemento e a cidadanía global que executarán as organizacións non gobernamentais de cooperación para o desenvolvemento (ONGD), por un importe global de setecentos vinte mil euros (720.000,00 €) con cargo á aplicación orzamentaria 05.07.331A.481.0 dos orzamentos da Comunidade Autónoma de Galicia para 2025, nas contías, beneficiarios e finalidade que se relacionan no anexo desta resolución.
Santiago de Compostela, 25 de marzo de 2026
RESOLUCIÓN do 25 de marzo de 2026, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 19 de decembro de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2025 (código de procedemento PR811A).
Consellería de Presidencia, Xustiza e Deportes — III. Outras disposicións — 08/04/2026

Conforme o establecido no artigo 25 da Orde do 19 de decembro de 2024 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de acción humanitaria no exterior e se convocan para o ano 2025, unha vez ultimada a concesión de axudas, publicarase no
Diario Oficial de Galicia
a relación das concedidas, con expresión da convocatoria, o programa e crédito orzamentario a que se imputen, a beneficiaria, a cantidade concedida e a finalidade ou finalidades da subvención.
Na súa virtude,
Publicar no
Diario Oficial de Galicia
as axudas concedidas pola Resolución do director xeral de Relacións Exteriores e coa Unión Europea, do 10 de abril de 2025, en virtude da delegación establecida na disposición adicional primeira da Orde do 19 de decembro de 2024 (DOG núm. 9, do 15 de xaneiro de 2025), que se relacionan no anexo:
8 proxectos de acción humanitaria no exterior que executarán as organizacións non gobernamentais de cooperación para o desenvolvemento (ONGD), por un importe global de cincocentos cincuenta mil euros (550.000,00 €) con cargo á aplicación orzamentaria 05.07.331A.490.0 dos orzamentos da Comunidade Autónoma de Galicia para 2025 nas contías, beneficiarias e finalidade que se relacionan no anexo desta resolución.
Santiago de Compostela, 25 de marzo de 2026
RESOLUCIÓN do 25 de marzo de 2026, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 15 de maio de 2025 pola que se aproban as bases reguladoras da concesión de subvencións, en réxime de concorrencia competitiva, para a realización de proxectos de investigación e para a creación de grupos de investigación en materia de cooperación para o desenvolvemento, no marco da Axenda 2030, que executarán os grupos e centros de investigación das universidades galegas, e se convocan para o ano 2025 (código de procedemento PR815A).
Consellería de Presidencia, Xustiza e Deportes — III. Outras disposicións — 08/04/2026

Conforme o establecido no artigo 25 da Orde do 15 de maio de 2025 pola que se aproban as bases reguladoras da concesión de subvencións, en réxime de concorrencia competitiva, para a realización de proxectos de investigación e para a creación de grupos de investigación en materia de cooperación para o desenvolvemento, no marco da Axenda 2030, e se convocan para o ano 2025, unha vez ultimada a concesión de axudas, publicarase no
Diario Oficial de Galicia
a relación das concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude,
Publicar no
Diario Oficial de Galicia
as axudas concedidas pola Resolución do director xeral de Relacións Exteriores e coa Unión Europea, do 4 de agosto de 2025, en virtude da delegación establecida na disposición adicional primeira da Orde do 15 de maio de 2025 (DOG núm. 101, do 28 de maio), que se relacionan no anexo:
– 7 proxectos de investigación e para a creación de grupos de investigación en materia de cooperación para o desenvolvemento, no marco da Axenda 2030, que executarán os grupos e centros de investigación das universidades galegas, por un importe global de douscentos mil euros (200.000,00 €), con cargo á aplicación orzamentaria 05.07.331A.444.0 dos orzamentos da Comunidade Autónoma de Galicia para 2025 nas contías, beneficiarios e finalidade que se relacionan no anexo desta resolución.
Santiago de Compostela, 25 de marzo de 2026
RESOLUCIÓN do 24 de marzo de 2026, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 8 de maio de 2025 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación e se convocan para o ano 2025 (código de procedemento PR803D).
Consellería de Presidencia, Xustiza e Deportes — III. Outras disposicións — 08/04/2026

Conforme o establecido no artigo 25 da Orde do 8 de maio de 2025 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación e se convocan para o ano 2025 (código de procedemento PR803D), unha vez ultimada a concesión de axudas, publicarase no Diario Oficial de Galicia a relación das concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude,
Publicar no Diario Oficial de Galicia as axudas concedidas pola Resolución do director xeral de Relacións Exteriores e coa Unión Europea, do 21 de agosto de 2025, en virtude da delegación establecida na disposición adicional primeira da Orde do 8 de maio de 2025 (DOG núm. 95, do 20 de maio):
– 23 proxectos de cooperación para o desenvolvemento no exterior que executarán as organizacións non gobernamentais de cooperación para o desenvolvemento (ONGD), por un importe total de catro millóns cento cincuenta e catro mil cincocentos oitenta e sete euros con setenta e tres céntimos (4.154.587,73 €), con cargo á aplicación orzamentaria 05.07.331A.490.0 dos orzamentos da Comunidade Autónoma de Galicia para 2025, nas contías, beneficiarios e finalidade que se relacionan no anexo I.
– 2 proxectos de cooperación para o desenvolvemento no exterior que executarán outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe total de trescentos sesenta e nove mil novecentos oitenta e sete euros con dezaseis céntimos (369.987,16 €), con cargo á aplicación orzamentaria 05.07.331A.490.0 dos orzamentos da Comunidade Autónoma de Galicia para 2025, nas contías, beneficiarios e finalidade que se relacionan no anexo II.
– 7 proxectos de cooperación para o desenvolvemento no exterior, proxectos de apoio a organizacións feministas e de defensa dos dereitos das mulleres, por un importe total dun millón cento sesenta e nove mil novecentos quince euros con corenta céntimos (1.169.915,40 €) con cargo á aplicación orzamentaria 05.07.331A.490.0 dos orzamentos da Comunidade Autónoma de Galicia para 2025, nas contías, beneficiarios e finalidade que se relacionan no anexo III.
Santiago de Compostela, 24 de marzo de 2026
RESOLUCIÓN do 25 de marzo de 2026, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 21 de abril de 2025 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación e se convocan para o ano 2025 (código de procedemento PR804B).
Consellería de Presidencia, Xustiza e Deportes — III. Outras disposicións — 08/04/2026

Conforme o establecido no artigo 25 da Orde do 21 de abril de 2025 pola que se aproban as bases reguladoras da concesión de subvencións, en réxime de concorrencia competitiva, para a execución de microproxectos de cooperación para o desenvolvemento no exterior promovidos polos axentes de cooperación e se convocan para o ano 2025, unha vez ultimada a concesión de axudas, publicarase no Diario Oficial de Galicia a relación das concedidas, con expresión da convocatoria, o programa e o crédito orzamentario a que se imputen, o beneficiario, a cantidade concedida e a finalidade ou finalidades da subvención.
Na súa virtude,
Publicar no Diario Oficial de Galicia as axudas concedidas pola Resolución do director xeral de Relacións Exteriores e coa Unión Europea, do 15 de xullo de 2025, en virtude da delegación establecida na disposición adicional primeira da Orde do 21 de abril de 2025 (DOG núm. 86, do 7 de maio), que se relacionan no anexo:
– 5 microproxectos de cooperación para o desenvolvemento no exterior promovidos polos axentes de cooperación por un importe global de cento corenta e tres mil seiscentos sesenta e oito euros con trinta e sete céntimos (143.668,37 €) con cargo á aplicación orzamentaria 05.07.331A.490.0 dos orzamentos da Comunidade Autónoma de Galicia para 2025 nas contías, beneficiarios e finalidade que se relacionan no anexo desta resolución.
Santiago de Compostela, 25 de marzo de 2026
EXTRACTO da Resolución do 15 de abril de 2026 pola que se convocan as bolsas Santander-Microcredenciais, primeira edición 2026.
Universidade de Vigo — III. Outras disposicións — 23/04/2026

BDNS (Identif.): 899545.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/899545
Primeiro.
Persoas beneficiarias
Alumnado maior de 18 anos que cumpra o requisito de estar admitido na seguinte microcredencial: Excel avanzado e análise de datos: dos fundamentos á integración con Power BI (docencia virtual).
Segundo.
Obxecto
O obxecto desta convocatoria é o financiamento dunha parte dos prezos públicos de matrícula das microcredenciais incluídas no Plan de desenvolvemento de microcredenciais universitarias, no curso académico 2025/26.
Terceiro.
Bases reguladoras
Resolución do 15 de abril de 2026 pola que convocan as bolsas Santander-Microcredenciais, primeira edición 2026.
Cuarto.
Contía
A contía total do crédito destinado a estas axudas será de trinta e dous mil euros (32.000,00 €).
Quinto.
Prazo de presentación de solicitudes
Desde o 17 de abril ata o 20 de maio de 2026.
Vigo, 15 de abril de 2026
RESOLUCIÓN do 15 de abril de 2026 pola que se ordena a publicación do Acordo do Consello da Xunta de Galicia, do 13 de abril de 2026, polo que se aproba a modificación da relación de postos de traballo da Consellería de Vivenda e Planificación de Infraestruturas.
Consellería de Facenda e Administración Pública — III. Outras disposicións — 23/04/2026

A aprobación da modificación da relación de postos de traballo da Consellería de Vivenda e Planificación de Infraestruturas xustifícase pola necesidade de adaptala aos cambios introducidos polo Decreto 142/2024, do 20 de maio, polo que se establece a estrutura orgánica da Consellería de Vivenda e Planificación de Infraestruturas, modificado polo Decreto 48/2025, do 16 de xuño, así como polas razóns indicadas no punto primeiro do acordo.
Esta modificación é unha modificación parcial que contén cambios de diversa natureza pero, por razóns de eficacia e operatividade, considérase máis axeitada unha publicación completa e non parcial desta, de tal xeito que nesta publicación figuran postos cuxas clasificacións foron aprobadas en modificacións anteriores polo Consello da Xunta.
En consecuencia, consultadas as organizacións sindicais presentes na Mesa de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do 13 de abril de 2026, adoptou o seguinte
Primeiro. Aprobar a modificación da relación de postos de traballo da Consellería de Vivenda e Planificación de Infraestruturas nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 13 de abril de 2026, relativo á aprobación da modificación da relación de postos de traballo da Consellería de Vivenda e Planificación de Infraestruturas, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 15 de abril de 2026
EXTRACTO da Resolución do 9 de abril de 2026 pola que se convocan bolsas para realizar microcredenciais incluídas no Plan de desenvolvemento de microcredenciais universitarias, no marco da compoñente 21, investimento 6, do Plan de recuperación, transformación e resiliencia, financiado pola Unión Europea-NextGenerationEU.
Universidade de Vigo — III. Outras disposicións — 16/04/2026

BDNS (Identif.): 897912.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/897912
Primeiro.
Persoas beneficiarias
Alumando entre 25 e 64 anos que está matriculado en microcredenciais no curso 2025/26 e que se encontre nalgunha das seguintes situacións: discapacidade, desemprego ou vítima de violencia de xénero.
Segundo.
Obxecto
O obxecto desta convocatoria é dar resposta ás necesidades relacionadas coa formación permanente, de xeito que contribúa á cohesión social e a reducir as desigualdades.
Terceiro.
Bases reguladoras
Resolución do 9 de abril de 2026 pola que se convocan bolsas para realizar microcredenciais incluídas no Plan de desenvolvemento de microcredenciais universitarias, no marco da compoñente 21, investimento 6, do Plan de recuperación, transformación e resiliencia, financiado pola Unión Europea-NextGenerationEU.
Cuarto.
Contía
A contía total do crédito destinado a estas axudas será de cento nove mil cento vinte e seis euros (109.126,00 €).
Quinto.
Prazo de presentación de solicitudes
Desde o 10 ata o 27 de abril de 2026.
Vigo, 9 de abril de 2026
RESOLUCIÓN do 15 de abril de 2026 pola que se ordena a publicación do Acordo do Consello da Xunta de Galicia, do 13 de abril de 2026, polo que se aproba a modificación da relación de postos de traballo da Comunidade Autónoma de Galicia.
Consellería de Facenda e Administración Pública — III. Outras disposicións — 23/04/2026

A aprobación da modificación da relación de postos de traballo da Comunidade Autónoma de Galicia resulta da necesidade de dar cumprimento ás obrigas derivadas dos procesos selectivos para o ingreso no corpo facultativo superior de Administración especial da Administración xeral da Comunidade Autónoma de Galicia, subgrupo A1, escala de ciencias, especialidades de bioloxía e de ciencias do mar, así como polas razóns indicadas no punto primeiro do acordo.
En consecuencia, consultadas as organizacións sindicais presentes na Mesa de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do 13 de abril de 2026, adoptou o seguinte
Primeiro. Aprobar a modificación da relación de postos de traballo da Comunidade Autónoma de Galicia nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 13 de abril de 2026, relativo á aprobación da modificación da relación de postos de traballo da Comunidade Autónoma de Galicia, coa finalidade de cumprir o dito acordo, de conformidade coa Orde da Consellería de Facenda, do 8 de xaneiro de 2020, sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 15 de abril de 2026